Bartholomeus Anglicus

Bartholomeus Anglicus var en engelsk fransiskanermunk som levde i det 13. århundre. 

Han ble født i Suffolk; årstallet er ikke kjent. Etter å ha studert naturvitenskap og teologi ved University of Oxford under Robert Grosseteste reiste han til Paris for videre studier. I 1224 eller 1225 sluttet han seg til den nyopprettede fransiskanerordenen, men fortsatte å virke som lærer ved universitetet i Paris. 

I 1231 reiste han så til Magdeburg i Tyskland for å undervise. Mens han var der skrev han encyklopedien De proprietatibus rerum (latin for «om tings egenskaper»). Det antas at verket var ferdig mellom 1242 og 1247, og i alle fall innen 1260. Boken ble i 1483 trykt, og regnes som den første trykte bok hvor Norge er omtalt.NRK: «Ikke eldst likevel», publisert 2007-02-08, hentet 2007-02-10 

Han blandes ofte sammen med Bartholomeus de Glanvilla, som levde et århundre senere.Catholic Encyclopedia: «Bartholomaeus Anglicus, hentet 2007-02-10

Referanser

Kategori:Engelske katolske biskoper
Kategori:Latinspråklige forfattere
Kategori:Britiske entomologer
Kategori:Engelske fransiskanere
Kategori:Personer fra Suffolk
Kategori:Dødsfall i 1272